stanford-oval/wikipedia huggingface dataset:
Otto Latvala
Ura > Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Kultaa | Kanada 2019 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Hopeaa | Slovakia 2017 | jääkiekko |  |
Latvala pelasi alle 20-vuotiaiden MM-kilpailuissa vuonna 2019, jolloin hän voitti maailmanmestaruuden. Latvala pelasi myös alle 18-vuotiaiden MM-kilpailuissa vuonna 2017, jolloin hän voitti hopeaa. Yhteensä Latvala on pelannut 31 nuorten ja 21 poikien maaottelua.
Suomen A-maajoukkueessa Latvala on pelannut viisi ottelua ilman tehopisteitä. Hän teki A-maajoukkuedebyyttinsä Swiss Ice Hockey Gamesin 14. joulukuuta 2023 Prahan O2 Arenassa pelatussa avausottelussa Tšekkiä vastaan. Latvala merkittiin Suomen nelospuolustajapariin toisen debytantin, Atro Leppäsen viereen.
Muuta

Latvala harrasti lapsena myös pesäpalloa. Nykyään hän harrastaa kesäisin golfia.
Paunikot

| Paunikot |
| --- | --- |
 Rahapaunikon eli rahapuun (Crassula ovata) lehtiä.
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset Eudicots
Lahko::  Saxifragales
Heimo::  Maksaruohokasvit Crassulaceae
Suku::  Paunikot Crassula  L.
Tyyppilaji
 peikonpaunikko Crassula perfoliata L. 
Katso myös
   Paunikot Wikispeciesissä   Paunikot Commonsissa 
Infobox OKNimi-testi OK: 
Paunikot eli kiiltopaunikot (Crassula) on monimuotoinen mehikasvisuku maksaruohokasvien heimossa ja myös heimon tyyppisuku. Paunikkojen suvun aiempia suomenkielisiä nimiä ovat myös paksulehdet ja krassulat.
Paunikkolajeja on 205. Niitä esiintyy maailmanlaajuisesti. Sukuun kuuluu lukuisia huonekasveina viljeltyjä lajeja, jotka yleensä ovat kotoisin Etelä-Afrikasta. Yksi laji, vesipaunikko, kasvaa luonnonkasvina myös Pohjoismaissa ja Suomessa.
Paunikkolajeja

vesipaunikko eli paunikko (Crassula aquatica)
jättipaunikko (Crassula arborescens)
kenttäpaunikko (Crassula campestris)
karamellipaunikko eli karamellikukka (Crassula coccinea)
näkinpaunikko (Crassula helmsii)
valkopaunikko (Crassula lactea)
pilkkupaunikko (Crassula multicava)
liekopaunikko (Crassula muscosa)
ruusukepaunikko (Crassula orbicularis)
rahapaunikko eli rahapuu (Crassula ovata)
peikonpaunikko (Crassula perfoliata)
kauluspaunikko (Crassula perforata)
paasipaunikko (Crassula rupestris )
kalliopaunikko (Crassula rupestris subsp. marnieriana)
mätäspaunikko (Crassula schmidtii)
ristipaunikko (Crassula tetragona)
sammalpaunikko (Crassula tillaea)
kyyrypaunikko (Crassula vaillantii)
tähtimöpaunikko (Crassula alsinoides)
kivipaunikko (Crassula brevifolia)
paasipaunikko (Crassula rupestris)
kimppapaunikko (Crassula socialis)
Aiheesta muualla

Suomen Lajitietokeskus: Paunikot (kiiltopaunikot) – Crassula
Kukkiva kalliopaunikko.
PCLinuxOS

| PCLinuxOS |
| --- | --- |

 PCLinuxOS 2009 Beryl-kiihdytetyllä KDE-työpöytäympäristöllä
Kehittäjä:  Texstar 
Tuoteperhe:  GNU/Linux
Toiminnallinen tila:  Toiminnassa
Viimeisin vakaa versio:  2023.05 (2023)
Ytimen tyyppi:  Monoliittinen ydin
Lähdekoodimalli:  avoin lähdekoodi
Lisenssi:  GPL ja muita lisenssejä
Aiheesta muualla
www.pclinuxos.com
Infobox OKNimi-testi OK: 
PCLinuxOS on Mandrivaan pohjautuva GNU/Linux -käyttöjärjestelmän jakelupaketti, joka käyttää oletuksena KDE-työpöytäympäristöä. PCLinuxOS käyttää pakettienhallintaohjelmanaan Debianista tuttua APT:tä ja sen graafisena käyttöliittymänä Synaptic Package Manageria. Internet-selaimeksi on valittu Mozilla Firefox ja sähköpostiohjelmaksi Mozilla Thunderbird. Toimisto-ohjelmistona PCLinuxOS käyttää OpenOffice.orgia.
PCLinuxOS 2007 Final (tunnettu myös versiona 1.0) julkaistiin 21. toukokuuta 2007.
PCLinuxOS:sta on nyt saatavilla pclinuxos-kde-2011.09, pclinuxos-lxde-2011.09, pclinuxos-phoenix-xfce-2011.09 ja pclinuxos-openbox.2011.09 versiot.
Historia

Alun perin PCLinuxOS oli vain kokoelma Mandrake Linuxiin (nykyisin Mandriva Linux) perustuvia RPM-paketteja. Nämä paketit olivat nykyisin paremmin Texstarina tunnetun Bill Reynoldsin käsialaa. Vuodesta 2000 vuoteen 2003 Texstar piti yllä omaa pakettilähdettään rinnakkain PCLinuxOnline-sivuston kanssa.
Elokuussa 2006 Texstar julkaisi kolme uutta live-CD:tä, versionumeroiltaan 0.93a: MiniME, Junior ja Big Daddy.
Toukokuussa 2007 julkaistu PCLinuxOS 2007 oli valtava harppaus edellisestä. Sen sisältämien suurten uudistusten vuoksi päivittäminen 0.93 versiosta uuteen vaati täydellisen uudelleenasennuksen. Uusi versio sisälsi mm. uuden ulkoasun ja 3D työpöytäefektit mahdollistavat Compizin ja Berylin (päivitysten myötä nykyisin Berylin korvaa Compiz Fusion), KDE 3.5.6:n, OpenOffice.org 2.2:n  ja Mozilla Firefox 2.0.0.3:n. 2007 version julkaisun yhteydessä julkaistiin myös uusi logo.
Erityistä

PCLinuxOS osaa toistaa automaattisesti useimmat multimediaformaatit kuten ogg, wma, mp3, mpg, rm ja mov, mutta kopiosuojattujen DVD-elokuvien katsomiseen vaadittava libdvdcss ei oletuksena ole asennettuna. Tosin sekin löytyy virallisista asennuslähteistä.
Aiheesta muualla

PCLinuxOS:n kotisivut (englanniksi)
Texstar (englanniksi)
PCLinuxOS Gnome Edition (englanniksi)
PCLinuxOS – Suomi (Arkistoitu – Internet Archive)
PCLinuxOS Distrowatchissa (englanniksi)
Puma Swede

| Puma Swede |
| --- | --- |

Henkilötiedot
Syntynyt: 13. syyskuuta 1976 (ikä 48)
Pornonäyttelijä
Taiteilijanimet:  Johanna Jussinniemi
Aktiivisena:  2004–2019
Seksuaalinen suuntaus:  biseksuaali
Silmien väri:  sinivihreä
Hiusten väri:  vaalea
Pituus:  180 cm
Paino:  60 kg
Aiheesta muualla
Kotisivut
IMDb
Johanna Jussinniemi (s. 13. syyskuuta 1976 Tukholma), esiintyjänimeltään Puma Swede, on ruotsalainen, sukujuuriltaan suomalainen pornonäyttelijä, joka on esiintynyt yli 150:ssä alan elokuvassa. Hän on toiminut myös Penthousen mallina.
Jussinniemen suomalaiset vanhemmat muuttivat Ruotsiin Oulun seudulta. Jussinniemi työskenteli Ruotsissa tietokonemyyjänä ja mallina ennen muuttamistaan Yhdysvaltoihin Kaliforniaan, jossa hän on asunut vuodesta 2004 lähtien. Hän seurustelee kuntosaliyrittäjän kanssa. Lokakuussa 2017 uutisoitiin, että Jussinniemi perustaa taiteilijanimeään kantavan Puma Burger -pikaruokaravintolan Ruotsin Malmöhön.
Jussinniemi ilmoitti kesällä 2019 lopettavansa pornonäyttelijän uransa ja kouluttautuvansa seksuaaliterapeutiksi. Hänestä on vuonna 2019 julkaistu dokumentti Puma Swede: Mitt liv som porrstjärna (Puma Swede: Elämäni pornotähtenä).
| 0 | 1 | 2 |
| --- | --- | --- |
| ” | Olen syntynyt ja kasvanut Ruotsissa, ja sanon olevani ruotsalainen. Oikeasti olen kuitenkin suomalainen. Vanhempani ovat syntyneet Suomessa, joten katson olevani jossakin ruotsalaisen ja suomalaisen välimaastossa. Mutta jos Ruotsi ja Suomi pelaavat jääkiekkoa vastakkain, kannustan Suomea. | ” |
– Jussinniemi kotisivullaan pumaswede.com
Oona Kettunen

| Oona Kettunen |
| --- | --- |
 Oona Kettunen juhlimassa nuorten Euroopan-mestaruuttaan 2013.
Henkilötiedot
Koko nimi:  Oona Emilia Kettunen
Syntynyt: 10. helmikuuta 1994 (ikä 30) Espoo, Suomi
Uran tiedot
Seura:  Pohti Ski Team
Laji:  maastohiihto
Maailmancup
Kaudet:  2015–
Paras sijoitus:  57
Voitot:  0
Palkintokorokkeella:  0
 Tietolaatikko päivitetty 8. maaliskuuta 2015 
Oona Emilia Kettunen (s. 10. helmikuuta 1994 Espoo) on suomalainen hiihtäjä, tutkija ja liikuntatieteen tohtori.
Ennen keskittymistään maastohiihtoon Kettunen oli kestävyysjuoksija, joka edusti Karhulan Katajaisia. Vuoteen 2005 asti hän edusti Vehkalahden Veikkoja. Kettusta valmensi juoksussa hänen äitinsä Saila Kettunen yhdessä Jukka Keskisalon kanssa ja aikaisemmin häntä valmensi myös Eero Partanen.
Kestävyysjuoksu

Kettunen sijoittui yhdeksänneksi alle 18-vuotiaiden MM-kilpailuissa Lillessä 2011 2 000 metrin estejuoksussa alle 18-vuotiaiden Suomen-ennätysajalla 6.34,71. Hän sijoittui seitsemänneksi 3 000 metrin estejuoksussa alle 20-vuotiaiden MM-kilpailuissa Barcelonassa 2012 ajalla 10.03,15. Samalla hän paransi ennätystään kisaviikolla 14 sekuntia.  Kettunen osallistui Barcelonan MM-kisoissa myös 1 500 metrille sijoittuen alkuerässään yhdeksänneksi ajalla 4.29,60 ja pudoten jatkosta. Alle 20-vuotiaiden EM-kilpailuissa Rietissä 2013 Kettunen voitti kultaa estejuoksussa ajalla 9.45,51 ja hopeaa 5 000 metrin juoksussa ajalla 16.03,79. Kalevan kisoista Kettunen on saavuttanut yhteensä viisi mitalia.
Lokakuussa 2013 Kettunen juoksi Vantaalla puolimaratonin aikaan 1.14.08, mikä oli paras kyseisen matkan suomalaistulos 13 vuoteen. Hän paransi juoksussa omaa ja 19-vuotiaiden Suomen ennätystään noin neljällä minuutilla.
Kettunen kärsi lukuisista loukkaantumisista ja muun muassa lonkkavaivasta ja ilmoitti vuoden 2018 kesällä keskittyvänsä jatkossa hiihtoon.
Kestävyysjuoksu > Ennätykset

| Matka | Aika | Juoksuaika ja -paikka | Muuta |
| --- | --- | --- | --- |
| 800 m | 2.12,27 | 14. kesäkuuta 2012 Jämsä |  |
| 1 500 m | 4.21,85 | 29. elokuuta 2013 Kotka |  |
| 1 500 m (halli) | 4.21,04 | 22. helmikuuta 2014 Rovaniemi |  |
| 2 000 m | 6.48,14 | 24. elokuuta 2008 Kerava |  |
| 3 000 m | 9.16,12 | 11. elokuuta 2013 Lappeenranta |  |
| 3 000 m (halli) | 9.16,67 | 28. helmikuuta 2015 Turku |  |
| 5 000 m | 16.03,79 | 21. heinäkuuta 2013 Rieti |  |
| 10 000 m | 34.38,89 | 28. heinäkuuta 2013 Vaasa |  |
| puolimaraton | 1.14.08 | 13. lokakuuta 2013 Vantaa | 19-vuotiaiden Suomen ennätys |
| 1 500 m esteet | 4.51,04 | 13. elokuuta 2011 Jyväskylä | 17-vuotiaiden Suomen ennätys |
| 2 000 m esteet | 6.19,55 | 13. heinäkuuta 2013 Kotka | 19- ja 22-vuotiaiden Suomen ennätys 19-vuotiaiden Euroopan ennätys |
| 3 000 m esteet | 9.45,51 | 20. heinäkuuta 2013 Rieti | 19-vuotiaiden Suomen ennätys Suomen kaikkien aikojen neljäs |
Kestävyysjuoksu > Arvokilpailusijoitukset

Alle 20-vuotiaiden MM-kilpailut
3 000 metrin estejuoksu: seitsemäs 2012
Alle 18-vuotiaiden MM-kilpailut
2 000 metrin estejuoksu: yhdeksäs 2011
Alle 20-vuotiaiden EM-kilpailut
3 000 metrin estejuoksu: kultaa 2013
5 000 metrin juoksu: hopeaa 2013
Kestävyysjuoksu > Aikuisten SM-mitalit

Kalevan kisat
3 000 metrin estejuoksu: hopeaa 2012, 2013
5 000 metrin juoksu: hopeaa 2012
10 000 metrin juoksu: kultaa 2013, hopeaa 2014
Sisäratojen SM-kilpailut
1 500 metriä: kultaa 2013, hopeaa 2014
3 000 metriä: kultaa 2013 ja 2015, hopeaa 2014, pronssia 2012
Maantiejuoksun SM-kilpailut
kultaa 2015
Maastohiihto

Kettunen on kilpaillut myös maastohiihdossa, josta hänellä on kahdeksan nuorten SM-mitalia. Hiihdossa hän edustaa Lempäälän Kisaa. Aiemmin hän on edustanut hiihdossa Kymin Koskenpoikia ja Vehkalahden Veikkoja. Hän kilpaili ensimmäisen kerran maailmancupissa 8. maaliskuuta 2015 Lahdessa 10 kilometrin perinteisen hiihtotavan kisassa, jossa hänen sijoituksensa oli 57:s. Hänen paras sijoituksensa maailmancupin kilpailuissa on 44:s 26. maaliskuuta 2023 Lahdessa käydyssä 20 kilometrin perinteisen hiihtotavan yhteislähtökilpailussa. Ski Classics -kilpailusarjassa Kettunen edusti kaudella 2022-23 Team Kaskipuuta.
Opinnot

Kettunen valmistui liikuntatieteiden maisteriksi vuonna 2018. Hän työskentelee urheilu-uran ohessa Jyväskylän yliopiston liikuntateknologian yksikössä väitöskirja- ja projektitutkijana. Väitöskirja keskittyy nuorten naismaastohiihtäjien ravitsemuksen ja suorituskyvyn yhteyksiin. Kettunen väitteli tohtoriksi lokakuussa 2023.
Paanajärven Anni

| Paanajärven Anni |
| --- | --- |

Ohjaaja:  Lasse Naukkarinen
Käsikirjoittaja:   Lasse Naukkarinen  Markku Nieminen 
Tuottaja:  Lasse Naukkarinen
Säveltäjä:  Carl-Johan Häggman
Valmistustiedot
Valmistusmaa:  Suomi
Tuotantoyhtiö:  Ilokuva, Naukkarinen & Co. 2006
Ensi-ilta:  29. tammikuuta 2006
Kesto:  122 min
Alkuperäiskieli:  suomi
Budjetti:  187 297 € 
Aiheesta muualla
IMDb 
Elonet
Infobox OKNimi-testi OK: 
Paanajärven Anni on dokumenttielokuva Vienan Karjalassa sijaitsevasta Paanajärven kylästä, jota uhkasi voimalaitoksen patoaltaan alle jääminen. Ohjaaja on pitkän linjan dokumentaristi Lasse Naukkarinen. Elokuva sai ensi-iltansa Bio Rexissä, Helsingissä, 29. tammikuuta 2006.
Vuonna 2007, pian elokuvan valmistumisen jälkeen, uhka kylän hukuttamisesta näyttää vihdoin väistyneen. Venäjä suojeli kylän patoaltaan rakentamiselta.[lähde? ]
Elokuva on esitetty Yle TV2:ssa 25.12.2006 ja 7.10.2007. Se on myös kiertänyt useilla kansainvälisilä dokumenttielokuvafestivaaleilla. Elokuva palkittiin parhaana ammattilaisdokumenttielokuvana Kettupäivillä Helsingissä 2006.
Elokuvasta

Elokuvassa seurataan Anni Popovan (o.s. Mäkuskhina, 1928 Jyskyjärvi – 4. helmikuuta 2011) elämää. Anni asui Vienan Karjalassa Kemijoen rannalla sijaitsevassa Paanajärven perinnekylässä. Hän oli kylän keskeinen hahmo, kylän johtaja, puuhanainen ja sanavalmis entinen opettaja.
Paanajärven kylä on ainutlaatuinen vienankarjalainen runokylä, jossa on yhä jäljellä merkittävä osa alkuperäistä rakennuskantaa. Naukkarinen dokumentoi kylän selviytymistarinan tällä suurtyöllään, jonka materiaali kerättiin pitkällä, kuusi vuotta kestävällä seurannalla.
Paanajärvi on harvinaisuus, sillä se on ainoa jäljelle jäänyt alkuperäisasussaan säilynyt vienalaiskylä. Kylää on uhannut patoaltan alle jääminen jo 50 vuoden ajan. Neuvostoliitto suunnitteli Vienan Kemijoen patoamista. Joella sijaitsevaan Valkeakosken kylään oli tarkoitus rakentaa vesivoimalaitos suurine patoaltaineen. Paanajärvi olisi jäänyt veden alle, mutta suunnitelma keskeytyi Neuvostoliiton romahdettua. Kylää on entistetty ja elämää elvytetty suomalaisten avustamana jo vuosien ajan. Kylä valittiin World Monuments Watchin Maailman uhanalaisten perinnekohteiden listalle.
Aiheesta muualla

Paanajärven Anni Internet Movie Databasessa (englanniksi)
Iltalehti, 12.2.2011, Paanajärven Anni on kuollut (Arkistoitu – Internet Archive) (uutinen dokumentin kohteen kuolemasta).
Ilokuva Oy:n kotisivut
Finnair-Blue Wings article
Paanajärven kansallispuisto

Paanajärvi.
Ruskeakallio.
Kivakkakoski.
Näkymä Kivakkatunturilta Oulankajoen suuntaan.
Tikankontti, lehdoissa esiintyvä kalkinsuosija.
Paanajärven kansallispuisto on kansallispuisto Venäjällä Karjalan tasavallan luoteisosassa, Louhen piirissä Suomen rajan pinnassa. Puisto sijaitsee Suomelle ennen sotia kuuluneella Sallan-Kuusamon alueella, ja sen alueella sijaitsi aiemmin Paanajärven kylä.
Paanajärven kansallispuistossa on lähes koskematon luonto. Eläimistö ja kasvisto on runsasta ja maisemat erinomaiset. Kansallispuisto perustettiin vuonna 1992 ja on 1 040 neliökilometrin laajuinen, heti rajan takana Suomessa on Oulangan kansallispuisto.
Paanajärven kansallispuiston tunnetuimpia nähtävyyksiä ovat Ruskeakallio, Kivakkakoski ja Kivakkatunturi, Mäntykoski, Nuorunen ja itse järvi, Paanajärvi.
Puisto on saanut WWF:n PAN Parks sertifikaatin.
Kansallispuistoon pääsyyn vaaditaan lupa. Sen voi lunastaa maksua vastaan kansallispuiston vierailijakeskuksesta, joka sijaitsee Pääjärven kylässä.
Paanajärvi

Puiston "helmenä" on Paanajärvi, joka on 24 km pitkä, 1,5 km leveä ja 128 m syvä. Puiston joissa on paljon koskia ja melkoisia vesiputouksia. Vesistöissä on paljon arvokalaa.
Aiheesta muualla

Wikimedia Commonsissa on kuvia tai muita tiedostoja aiheesta .
European Commission: National Park Paanajärvi (Arkistoitu – Internet Archive) (englanniksi)(parks.karelia.ru)
Karttoja (Arkistoitu – Internet Archive) (venäjäksi) (parks.karelia.ru)
Puiston sivut (venäjäksi) (onego.ru)
Puiston sivut Luonnonvarainministeriön sivusto (englanniksi)
Национальный парк «Паанаярви» (Arkistoitu – Internet Archive). Luonnonvarainministeriön sivusto (venäjäksi)
Nähtävyydet - Paanajärven kansallispuisto (Arkistoitu – Internet Archive) (suomeksi) (nordictravel.ru)
Karjalan tasavallan valtakunnalliset luonnonsuojelualueet
| --- | --- |
: Aunuksen rauhoitusalue | Kalevalan kansallispuisto | Kantalahden luonnonpuisto | Kivatsun luonnonpuisto | Kižin rauhoitusalue | Kostamuksen luonnonpuisto | Laatokan saariston kansallispuisto | Paanajärven kansallispuisto | Vodlajärven kansallispuisto
PFM-1

PFM-1 -harjoittelumiina, jonka voi tunnistaa  siivessä olevasta merkistä "У".
PFM-1 rakenne.
PFM-1 (ven: ПФМ-1, lyhyt противопехотная фугасная мина - räjähtävä jalkaväkimiina NATO nimi: Green parrot (vihreä papukaija), joka tunnetaan myös nimellä perhosmiina) on Neuvostoliiton valmistama maamiina. Se on hyvin samanlainen kuin Yhdysvaltain armeijan Blu 43  maamiina. Molemmat ovat muodoltaan ja periaatteeltaan hyvin samankaltaisia räjähdettä lukuun ottamatta
Rakenne ja toiminta

Miina on muovisylinteri, joka sisältää räjähtävää nestettä. Miinassa on muovisylinterin päässä varmistussokka, joka lukitsee sylinterin sisällä olevan laukaisumännän. Kun varmistussokka on poistettu, mäntä liikkuu hitaasti jousen painamana  sylinterissä eteenpäin, kunnes se koskettaa sytytintä, joka virittyy. Virittyminen kestää yhdestä 40 minuuttiin, minä aikana miina asetetaan  maastoon  tai pudotettiin ilmasta.
Miinan pehmeän muovikuoren ja -sylinterin muodonmuutos pakottaa laukaisumännän osumaan sytyttimeen  aiheuttaen räjähdyksen. Koska miinan muovinen kuori sylintereineen  on yksi osa, varmistamattoman miinan käsitteleminen on erittäin vaarallista. Miina räjähtää yli 5 kg painosta. Vaikutus on yleensä ei-tappava, mutta se aiheuttaa vaikeita vammoja. Miinaan astuminen tuhoaa yleensä osan jalasta.
PFM-1: n  ulkomuodon syynä on miinan kompakti rakenne. Lelumainen muoto ja kirkas väri ovat houkuttelevia lapsille. Muodon vuoksi länsimainen media väittää, että PFM-1 jalkaväkimiina on tarkoituksellisesti suunniteltu näyttämään lelulta. Tämän miinan suunnittelijat ovat aina kiistäneet. Miinan rungossa käytetään useita värejä parhaan naamioinnin saamiseksi. Kuitenkin 1980-luvun ensimmäiset  Afganistanissa käytetyt PFM-1 miinat olivat Euroopasta tuotuja ja vihreitä, jotka näkyivät hyvin hiekanvärisessä maastossa.. Tämän vuoksi miinoja kutsuttiin myös vihreiksi papukaijoiksi aikaansaaden leluteorian.
Miinaa  voidaan levittää  sekä ilmasta pudottamalla että käsin asettelemalla, jolloin  miinat sijoitetaan halkaisijaltaan noin  15-metrisen ympyrän kehälle.
Kun PFM-1-miina on viritetty, sitä ei voi varmistaa uudestaan tai purkaa. Virittynyt maastossa oleva miina tuhotaan pienellä räjähteellä, joka asetetaan miinan viereen. Miinan muunnoksen PFM-1S itsetuhoutuminen käynnistyy 40 tunnissa  ja 85% miinoista tuhoutuu 80 tunnissa.
Sotilaallinen käyttö

PFM-1 henkilömiina oli käytössä pääasiassa Neuvostoliiton hyökkäyksessä Afganistaniin, mistä seurasi suuri määrä lapsiuhreja, koska lapset luulivat miinaa leluksi muotonsa ja värinsä takia.  Miinan räjähtäessä se aiheutti usein tappavia  käsi- ja päävammoja, mitä käytetään perusteena maamiinojen kieltämistä koskevassa kansainvälisessä kampanjassa .
Tekniset tiedot

Paino: 75 g
Täyttö: 37 g nestemäistä räjähdettä VS6-D tai VS-60D
Sytytin: MVDM / VGM-572
Pituus: 120   mm
Leveys: 20   mm
Korkeus: 61   mm
Laukaisuvoima: 5–25   kg
Kirsti Valve

| Kirsti Valve> Henkilötiedot |
| --- | --- |
Syntynyt: 3. lokakuuta 1967 (ikä 57) Helsinki
Ammatti:  näyttelijä
Näyttelijä
Aktiivisena:  1988–
Merkittävät roolit:  ”Sanna Susisaari”   Raid-tv-sarja ja -elokuva
Aiheesta muualla
IMDb 
Elonet
AllMovie
Svensk Filmdatabas
Kirsti Valve (ent. Väänänen, s. 3. lokakuuta 1967 Helsinki) on suomalainen näyttelijä. Hän on valmistunut teatteritaiteen maisteriksi Tampereen ”Nätystä” vuonna 1996.
Ura

Valveen yksi tunnetuimmista rooleista on Sanna Susisaaren rooli Raid-televisiosarjassa ja samannimisessä elokuvassa. Hän on näytellyt myös elokuvissa Populäärimusiikkia Vittulajänkältä, Tummien perhosten koti ja Nuoruuteni savotat. Hän on näytellyt myös muun muassa televisiosarjoissa Salatut elämät, Metsolat ja Toisen kanssa sekä sarjassa Veljet ja sen jatko-osassa Maailmanparantaja.
Valve on ollut kiinnitettynä Lahden kaupunginteatterissa vuosina 1995–1999 ja on vieraillut myös lukuisissa muissa teattereissa. Hän on vieraillut myös kahdesti Suomen Kansallisoopperassa näytäntökausilla 2010–2011 ja 2013–2014 Korngold die Tote Stadt – Kuollut kaupunki -teoksessa.
Aiheesta muualla

Kirsti Valve Elonetissä.
Kirsti Valve Internet Movie Databasessa. (englanniksi)
Kirsti Valve (ent. Väänänen) (profiili)  2014. Näyttelijäliitto. Arkistoitu 18.2.2021. Viitattu 18.2.2021.
Akira Takaki

Akira Takaki (s. 23. kesäkuuta 1996[lähde? ]) on ääninäyttelijä, joka on ääninäytellyt suomenkielisissä animaatioelokuvissa ja -sarjoissa. Yksi hänen rooleistaan on Sosuke-poika elokuvassa Ponyo rantakalliolla. Hänen pitkäaikaisin roolinsa on Nalle Puhissa esiintyvä kengurunpoikanen Ruu, jota hän on esittänyt mm. elokuvassa Nalle Puh ja Möhköfantti.
Vuonna 2017 Takaki osallistui Idolsin kahdeksannelle tuotantokaudelle.
Aiheesta muualla

Akira Takaki Elonetissä.
Willow Smith

| Willow Smith |
| --- | --- |

Henkilötiedot
Syntynyt: 31. lokakuuta 2000 (ikä 23)
Vanhemmat:  Will Smith (isä), Jada Pinkett Smith (äiti)
Sukulaiset:  Jaden Smith (veli)
Muusikko
Taiteilijanimi:  Willow 
Tyylilajit:  pop, R&B, rock
Soittimet:  kitara ja piano 
Levy-yhtiöt:  Roc Nation
Aiheesta muualla
Kotisivut
  [ Muokkaa Wikidatassa ] [ ohje ]  
Willow Camille Reign Smith (s. 31. lokakuuta 2000) on yhdysvaltalainen näyttelijä ja laulaja. Smith on Jada Pinkett Smithin ja Will Smithin tytär. Jaden Smith on hänen veljensä, ja lisäksi hänellä on velipuoli Trey.
Hänen elokuvadebyyttinsä tapahtui tieteiselokuvassa I Am Legend (2007). Toisen roolinsa hän sai elokuvasta Kit Kittredge: An American Girl (2008).
Laulajan uransa Smith aloitti vuonna 2010 julkaisemalla debyyttisinglensä Whip My Hair. Kappaleesta tehtiin myös musiikkivideo, joka oli ehdolla vuoden musiikkivideoksi vuoden 2011 BET Awards -gaalassa. Smithin musiikki julkaistaan Jay-Z'n levy-yhtiön Roc Nationin kautta.
Diskografia

Ardipithecus (2015)
The 1st (2017)
Willow (2019)
Lately I Feel Everything (2021)
Coping Mechanism (2022)
Aiheesta muualla

Willow Smith Internet Movie Databasessa. (englanniksi)
Pauninlampi

| Pauninlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Hirvensalmi
Koordinaatit:  61°47′23″N, 26°27′03″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Puulaan 
Järvinumero:  14.923.1.010
Mittaustietoja
Pinnankorkeus:  103,3 m  
Pituus:  630 m  
Leveys:  470 m  
Rantaviiva:  1,779 km  
Pinta-ala:  13,927 ha  
Saaria:  ei saaria 
 fiPauninlampi 
Pauninlampi  on Etelä-Savossa Hirvensalmella  Kompan lähellä sijaitseva lampi.
Maantietoa

Lampi on 630 metriä pitkä, 470 metriä leveä, ja sen pinta-ala on 13,9 hehtaaria. Lammella ei ole kartan mukaan saaria.  Sen rantaviivan pituus on 1,8 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 103,3 metriä mpy.
Iso H

| Carl Henrik Rosenberg |
| --- | --- |
 Iso H esiintymässä Pipefestissä vuonna 2010.
Henkilötiedot
Syntynyt: 11. tammikuuta 1979 (ikä 45) Helsinki
Ammatti:  rap-artisti musiikkituottaja äänittäjä miksaaja masteroija ääninäyttelijä
Muusikko
Taiteilijanimi:  Iso H
Aktiivisena:  1996-
Tyylilajit:  rap
Yhtyeet:  Fintelligens
Levy-yhtiöt:  Rähinä Records
Aiheesta muualla
www.rahina.com/artistit/iso-h
  [ Muokkaa Wikidatassa ] [ ohje ]  
Iso H (oik. Carl Henrik Rosenberg, s. 11. tammikuuta 1979 Helsinki) on Helsingin Herttoniemestä kotoisin oleva rap-artisti, tuottaja, äänittäjä, miksaaja ja masteroija, joka tunnetaan Fintelligens-yhtyeen toisena jäsenenä, sekä yhtenä Rähinä Records Oy:n perustajista.